**Obec Klenov**

**Obecný úrad 140, 082 44 Klenov**

051-778 22 02; 0911 144 499

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Klenov, 08.08.2018

**P O Z V Á N K A**

 Starostka obce Klenov, Bogdaňová Kamila, Vás v zmysle § 13 ods.4 písm. a) zák. SNR č.369/1990 Zb. o obecnom zriadení v znení neskorších predpisov

**p o z ý v a**

na 23. zasadnutie obecného zastupiteľstva Obce Klenov,

ktoré sa uskutoční dňa 13.8.2018 o 18,00 hodine v priestoroch Obecného úradu Klenov s týmto programom:

1. Otvorenie zasadnutia
2. Určenie zapisovateľa a overovateľov zápisnice, voľba návrhovej komisie
3. Schválenie programu zasadnutia
4. Informácia o plnení uznesení
5. Prerokovanie počtu poslancov obecného zastupiteľstva na volebné obdobie 2018-2022
6. Prerokovanie rozsahu výkonu funkcie starostu obce na volebné obdobie 2018-2022
7. Prerokovanie prenájmu majetku obce
8. Žiadosť o odkúpenie pozemku
9. Prerokovanie vysporiadania pozemku – cintorín
10. Správa o plnení rozpočtu k 31.7.2018
11. Zmena rozpočtu obce rozpočtovým opatrením č.5/2018
12. Rôzne
13. Diskusia
14. Uznesenie
15. Záver

 Kamila Bogdaňová v.r.

 starostka obce

 Žiadame všetkých poslancov obecného zastupiteľstva a prizvaných, aby včas zaujali svoje miesta v rokovacej miestnosti.

**Zápisnica**

**z dvadsiateho tretieho zasadnutia obecného zastupiteľstva v Klenove,**

**konaného dňa 13.08.2018.**

**–––––––––––––––––––––––––––––––––––––––––––––––––––––––––-**

Dvadsiate tretie zasadnutie obecného zastupiteľstva v Klenove otvorila a viedla starostka obce.Privítala všetkých prítomných (prítomní podľa prezenčnej listiny).

Starostka obce skonštatovala, že:

a/ zasadnutie bolo zvolané v zmysle §13 zákona č. 369/90 Zb. o obecnom zriadení

 v znení zmien a doplnkov. b/ podľa podpísanej prezenčnej listiny sú prítomní štyria poslanci obecného zastupiteľstva (poslankyňa Hovanová sa ospravedlnila), na základe čoho vyhlásila zasadnutie obecného zastupiteľstva za uznášania schopné.

K bodu 2 - určenie zapisovateľa, overovateľov zápisnice, voľba návrhovej komisie

Overovatelia zápisnice: PhD., Mgr. Mikulová Mariana, Mihaľová Renáta

Návrhová komisia: Mgr. Miloslav Michalko, PhD., Mgr. Mikulová Mariana a Mihaľová Renáta

Zapisovateľ: Pekár Marek

**Uznesenie:**

**Obecné zastupiteľstvo volí návrhovú komisiu v zložení Mgr. Miloslav Michalko, PhD., Mgr. Mikulová Mariana a Mihaľová Renáta**

Hlasovanie:

za: 4 proti: - Zdržal sa: - neprítomní pri hlasovaní: -

K bodu 3 – Schválenie programu rokovania

 Starostka obce prečítala program zasadnutia. Zároveň požiadala prítomných poslancov o prípadné ich doplnenie.

**Uznesenie: Obecné zastupiteľstvo konštatuje, že sa bude uberať podľa programu uvedeného na pozvánke.**

Hlasovanie:

za: 4 proti: - Zdržal sa: - neprítomní pri hlasovaní: -

K bodu 4 – informácia o plnení uznesení

Starostka obce skonštatovala, že z ostatného zasadnutia nebolo prijaté uznesenie, ktorým by sa mali plniť úlohy. Iba skonštatovala, že sa schválila rekonštrukcia lávok, ktorá bola aj zrealizovaná. Ďalej sa zrekonštruoval kolotoč, lavičky a detská zostava na detskom ihrisku.

**Uznesenie:**

**Obecné zastupiteľstvo zobralo na vedomie informáciu o plnení uznesení z ostatného zasadnutia Obecného zastupiteľstva.** Hlasovanie: za: 4 proti: - Zdržal sa: - neprítomní pri hlasovaní: -

K bodu 5 – Prerokovanie počtu poslancov obecného zastupiteľstva na volebné obdobie 2018-2022.

 Starostka obce povedala, že vzhľadom na blížiaci sa termín komunálnych volieb (10.11.2018) je potrebné zo strany obecného zastupiteľstva určiť na nasledujúce volebné obdobie počet poslancov.

**Uznesenie:**

**Obecné zastupiteľstvo určuje v súlade s § 11 ods.3 zákona Slovenskej národnej rady č.369/1990 Zb. o obecnom zriadení v znení neskorších predpisov na celé nasledujúce volebné obdobie 2018 - 2022 počet poslancov obecného zastupiteľstva v Klenove 5.**

Hlasovanie:

za: 4 proti: - Zdržal sa: - neprítomní pri hlasovaní: -

K bodu 6 – prerokovanie rozsahu výkonu funkcie starostu obce na volebné obdobie 2018-2022

Ďalej starostka obce povedala, že vzhľadom na blížiaci sa termín komunálnych volieb (10.11.2018) je potrebné zo strany obecného zastupiteľstva určiť na nasledujúce volebné obdobie rozsah výkonu funkcie starostu obce.

**Uznesenie:**

**Obecné zastupiteľstvo určuje v súlade s § 11 ods.4 písm. i) zákona Slovenskej národnej rady č. 369/1990 Zb. o obecnom zriadení v znení neskorších predpisov na celé nasledujúce volebné obdobie 2018 – 2022 rozsah výkonu funkcie starostu obce Klenov v rozsahu 60%.**

Hlasovanie:

za: 4 proti: - Zdržal sa: - neprítomní pri hlasovaní: -

K bodu 7 – prerokovanie prenájmu majetku obce

Starostka obce povedala, že na poslednom rokovaní obecného zastupiteľstva sa schválil zámer prenájmu obecnej nehnuteľnosti pani Anne Šarišskej, Klenov 110, ktorý bol vyvesený na úradnej tabuli od 11.6.2018 do 9.7.2018. Je potrebné schváliť výšku prenájmu nehnuteľnosti – parcela č. KN-C-451/1 (KN-E-1020/1) zastavaná plocha a nádvorie o výmere 129 m2.

Obecné zastupiteľstvo schválilo výšku 20,00€/1 rok a na dobu určitú na 30 rokov.

**Uznesenie:**

**Obecné zastupiteľstvo schvaľuje prenájom pozemku vo vlastníctve obce Klenov par.č. KN\_-E 1020/1 (KN-C-451/1) zastavaná plocha a nádvorie o výmere 129 m2 pani Anne Šarišskej, Klenov 110 na využívanie ako predzáhradka na dobu 30 rokov.**

**Obecné zastupiteľstvo v Klenove posudzuje tento prenájom ako prípad hodný osobitného zreteľa v zmysle §9a zák. SNR č. 138/191 Zb. o majetku obcí v znení neskorších predpisov z dôvodu, že žiadateľka užívala a užíva túto nehnuteľnosť ako predzáhradku k rodinnému domu č. 110 a chcela by na danej nehnuteľnosti vybudovať žumpu a oporný múr z dôvodu bezpečnosti stavby (rodinného domu č.110) a skutočnosti, že pozemok je pre obec nevyužiteľný. Cena ročného nájomného je vo výške 20,00 Eur. Slovom dvadsať euro.**

Hlasovanie:

za: 4 proti: - Zdržal sa: - neprítomní pri hlasovaní: -

K bodu 8 – žiadosť o odkúpenie pozemku

 Starostka obce prečítala prítomným poslancom žiadosť pána Martina Fiľakovského o odkúpenie pozemku parc.č. KN-E-1020/1 – zastavaná plocha nádvorie. Vysvetlila poslancom, že pán Fiľakovský si chce opraviť múr, ktorý už sa rozpadáva a potrebuje ho rozšíriť cca o 30cm. Toto rozšírenie ide cez obecný pozemok, ktorý je evidovaný ako miestna komunikácia. Presnú dĺžku neuviedol, ale povedal, že až po hydrant.

Obecné zastupiteľstvo sa dohodlo na spoločnom stretnutí na tvare miesta dňa 15.8.2018 po kostole, kde sa rozhodne o ďalšom postupe žiadosti.

**Uznesenie:**

**Obecné zastupiteľstvo zobralo žiadosť o odkúpenie pozemku pána Martina Fiľakovského na vedomie.**

Hlasovanie:

za: 4 proti: - Zdržal sa: - neprítomní pri hlasovaní: -

K bodu 9 – prerokovanie vysporiadania pozemku - cintorín

 Starostka obce informovala poslancov, že podielová vlastníčka nehnuteľnosti – cintorín pani Ing. Ľudmila Priputenová zareagovala na výzvu vysporiadanie pozemku v k.ú. Klenov, ktoré jej boli zaslané v roku 2017. Vysvetlila, že otec bojoval o tento pozemok a vznikli mu určité náklady. Pani Priputenová súhlasí s predajom podielu, ale nie zadarmo.

Po dlhej rozprave obecné zastupiteľstvo prijalo nasledovné uznesenie:

**Uznesenie:**

**Obecné zastupiteľstvo súhlasí s odkúpením nehnuteľnosti (cintorín) parc. KN „E“ 319/1 – orná pôda v k.ú. Klenov od podielového vlastníka Ing. Ľudmily Priputenovej o výmere 3420m2 a to v cene 700,- Eur.**  **Náklady na vypracovanie geometrického plánu ako aj ostatné náklady vzniknuté pri vypracovaní zmluvy a vkladu do katastra bude znášať Obec Klenov.**

Hlasovanie:

za: 4 proti: - Zdržal sa: - neprítomní pri hlasovaní:

K bodu 10 – správa o plnení rozpočtu k 31.7.2018

Správa o plnení rozpočtu obce k 31.7.2018 bola poslancom obecného zastupiteľstva zaslaná e-mailom a tvorila  prílohu pozvánky. K plneniu rozpočtu neboli zo strany poslancov vznesené žiadne pripomienky.

**Uznesenie:**

**Obecné zastupiteľstvo zobralo na vedomie správu o plnení rozpočtu obce k 31.7.2018**

Hlasovanie:

za: 4 proti: - Zdržal sa: - neprítomní pri hlasovaní:

K bodu 11 – zmena rozpočtu rozpočtovými opatreniami č. 5 /2018

Starostka obce predložila prítomným poslancom návrh zmeny rozpočtu rozpočtovým opatrením č.5/2018 – navýšenie príjmov dividendy, vratky zdravotné poistenie a navýšenie výdavkov: dohoda, údržba lávok, členský príspevok DCOM.

 Predložené rozpočtové opatrenie je zaokrúhlené na celé eurá.

**Uznesenie:**

**Obecné zastupiteľstvo schvaľuje zmenu rozpočtovým opatrením č.5/2018 v zmysle ustanovenia § 14 ods. 2 písm. b) a c) zákona č.583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov podľa priloženého návrhu :**

**Bežné príjmy : 583,00€ Bežné výdavky: 583,00€**

**Kapitálové príjmy : 0,00€ Kapitálové výdavky : 0,00 €**

**Finančné príjmové operácie :0,00€ Finančné výdavkové operácie : 0,00€**

**Príjmy celkom : 583,00€ Výdavky celkom: 583,00€**

Hlasovanie:

za: 4 proti: - Zdržal sa: - neprítomní pri hlasovaní: -

K bodu 12 – Rôzne

Starostka obce informovala poslancov o:

* zabezpečení akcie ZPOZ v mesiaci október
* osadní dopravných zrkadiel v počte 5ks – 2ks boli tohto roku dokúpené,
* vypracovaní geometrického plánu G1-1529/18 pre účely podpísania Zmluvy o vecnom bremene medzi COOP Jednota a Obcou Klenov – vybudovanie parkoviska za budúcou budovou kultúry,
* pokosenom a pohrabanom cintoríne (vyhlásená brigáda);
* nutnosti zrezania suchých brestov 3ks na cintoríne, 1ks pri regulačnej stanici plynu a 1ks nad bytovkou. Informovala, že požiadala o vypracovanie ceny za porez 4ks pánom Ľubomírom Demkom, ktorý vykonáva výrub a porez stromov stromolezeckou technikou. Cena za porez 4ks by činila 1300 Euro. Poslanci sa dohodli, že oslovíme ešte jedného pilčíka, či by nebola cena nižšia.;
* telefonáte inštitútu zrakovo a sluchovo postihnutých občanov z Bratislavy, ktorý robí projekt o Jankovi Borodáčovi. V mesiaci september chcú prísť odfotografovať bustu, ktorú máme na budove miestneho kultúrneho strediska a nahrať pár slov o Jankovi Borodáčovi, ktorý tu pôsobil v rokoch 1918-1919.

Starostka obce zároveň poďakovala poslancom za vydarenú akciu „Hurá prázdniny“.

K bodu 13 - diskusia

Mihaľová Renáta informovala poslancov, že pán Ing. Liba Emil sa rozprával s pani Annou Servickou – ľudovou speváčkou a požiadal ju, či by nespievala v chráme v Klenove počas odpustovej slávnosti. Pani Servická jeho oslovenie prijala. Avšak duchovný otec Patrik Palčo nebol nadšený s touto ponukou a povedal, že tie peniaze, ktoré sa zaplatia pani Servickej by viac bolo potrebné vložiť do opravy fary. Taktiež pani Múdra Mária nesúhlasila s touto ponukou.

Mgr. Miloslav Michalko, PhD. sa taktiež zaujímal o peniaze, ktoré sa vyzbierali na vykurovanie chrámu.

Starostka obce v rámci svojich dostupných informácií na uvedené body zodpovedala.

K bodu 14 – Uznesenie

 Predseda návrhovej komisie Mgr. Miloslav Michalko, PhD. prečítal závery z rokovania uznesenia č. 23/2018.

Hlasovanie poslancov:

Za: 4 Proti: - Zdržal sa: - Neprítomní pri hlasovaní: -

Starostka skonštatovala, že uznesenie je právoplatné.

K bodu 15 – záver

Starostka poďakovala všetkým za účasť a ukončila dvadsiate tretie zasadnutie obecného zastupiteľstva.

Zasadnutie obecného zastupiteľstva bolo ukončené o 21,30 hod.

Kamila Bogdaňová

 starostka obce

**Overovatelia:**

Mgr. Mikulová Mariana ........................................

Mihaľová Renáta .........................................

**ZÁVERY Z ROKOVANIA**

V súlade s ustanovením § 11 ods.4 zákona č.369/90Z.z. o obecnom zriadení v znení neskorších zmien a doplnkov, obecné zastupiteľstvo v Klenove dňa 13.08.2018 prijíma

**U Z N E S E N I E  č. 23/2018**

Obecné zastupiteľstvo v Klenove:

**A . volí**

1. návrhovú komisiu v zložení:

 Mgr. Michalko Miloslav,PhD., Mgr. Mikulová Mariana, Mihaľová Renáta

**B. berie na vedomie**

 1. ústnu správu o plnení uznesení z ostatného zasadnutia Obecného zastupiteľstva

 2. žiadosť pána Martina Fiľakovského o odkúpenie pozemku

**C. určuje**

 1. v súlade s § 11 ods.3 zákona Slovenskej národnej rady č.369/1990 Zb. o obecnom zriadení v znení neskorších predpisov na celé nasledujúce volebné obdobie 2018 - 2022 počet poslancov obecného zastupiteľstva v Klenove 5.

 2. v súlade s § 11 ods.4 písm. i) zákona Slovenskej národnej rady č. 369/1990 Zb. o obecnom zriadení v znení neskorších predpisov na celé nasledujúce volebné obdobie 2018 – 2022 rozsah výkonu funkcie starostu obce Klenov v rozsahu 60%.

**D. Súhlasí**

1. s odkúpením nehnuteľnosti (cintorín) parc. KN „E“ 319/1 – orná pôda v k. ú. Klenov od podielového vlastníka Ing. Ľudmily Priputenovej o výmere 3420m2 a to v cene 700,00 Eur. Náklady na vypracovanie geometrického plánu ako aj ostatné náklady vzniknuté pri vypracovaní zmluvy a vkladu do katastra bude znášať Obec Klenov.

**E. schvaľuje**

1. prenájom pozemku vo vlastníctve obce Klenov par.č. KN-C 451/1 (KN-E-1020/1 zastavaná plocha a nádvorie o výmere 129 m2 pani Anne Šarišskej, Klenov 110 na využívanie ako predzáhradka na dobu 30 rokov. Obecné zastupiteľstvo v Klenove posudzuje tento prenájom ako prípad hodný osobitného zreteľa v zmysle §9a zák. SNR č. 138/191 Zb. o majetku obcí v znení neskorších predpisov z dôvodu, že žiadateľka užívala a užíva túto nehnuteľnosť ako predzáhradku k rodinnému domu č.110 a chcela by na danej nehnuteľnosti vybudovať žumpu a oporný múr z dôvodu bezpečnosti stavby (rodinného domu č.110) a skutočnosti, že pozemok je pre obec nevyužiteľný. Cena ročného nájomného je vo výške 20,00 Eur. Slovom Dvadsať euro.

2. zmenu rozpočtu rozpočtovým opatrením č.5/2018 v zmysle vnútorného predpisu

 č.1/2007 o postupe a zaraďovaní prostriedkov zo štátneho rozpočtu do rozpočtu obce

 podľa predloženého návrhu:

 Bežné príjmy : 583,00€ Bežné výdavky: 583,00€

 Kapitálové príjmy : 0,00€ Kapitálové výdavky : 0,00 €

 Finančné príjmové operácie :0,00€ Finančné výdavkové operácie : 0,00€

 Príjmy celkom : 583,00€ Výdavky celkom: 583,00€

# 3**.** zmluvu o zriadení vecného bremena k pozemkuparcele KN-C 20/9, ostatná plocha o výmere 635m2, k. ú. Klenov kde COOP Jednota Prešov ako povinný z vecného bremena zriaďuje právo vecného bremena pre Obec Klenov, ako oprávneného z vecného bremena, a Obec Klenov toto vecné bremeno právo k vyššie uvedenej nehnuteľnosti prijíma.

# Obsahom tohto vecného bremena právspočíva v práve prechodu peších a prejazdu motorových vozidiel vo vyznačenom rozsahu časti „A“ a časti „B“ cez pozemok KN-C 20/9 a práve parkovania motorových vozidiel vo vyznačenom rozsahu v časti „A“ na pozemku parcely KN-C 20/9 v prospech vlastníka pozemku KN-C 120/2 a stavbe súp. č. 180, vo vyznačenom rozsahu podľa Geometrického plánu č. 88/2018 vyhotoveným firmou GEOPLAN Prešov, Ing. Ľudovít Bakoň, Konštantínova 3, 080 01 Prešov, IČO 14 360 071 , dňa 02.08.2018, úradne overeným Okresným úradom Prešov, katastrálny odbor, Ing. Andrejom Tarasovičom, dňa 07.08.2018, pod značkou G1-1529/18.

 Kamila Bogdaňová

 starostka obce

V Klenove, 20.8.2018